Document ID: /roh_data/filtered/fineweb-2-filterrobots_roh.jsonl.gz/30596

La vischnanca da Samedan ponderescha da sbassar il pè da taglia. En vista al svilup positiv da las finanzas communalas saja ina reducziun moderata pussaivla. Quai ha communitgà la suprastanza communala.
Il quint dal 2020 serra cun in gudogn da 3,5 milliuns francs. Budgetà era ina perdita dad 1,5 milliuns. D'attribuir saja quest fatg cunzunt a pli autas entradas da taglia.
Plinavant scriva la suprastanza ch'ils emprests per ils quals ins sto pajar tschains hajan pudì vegnir reducids ils davos 7 onns per la mesadad da 56 sin 28 milliuns francs.